# Referat styremøte Lier MSK 04.05.22

Tilstede: Ronny, Rune, Bjørn- Arne, Ida og Hilde

Saker:

Sak 1/5 Idrettenes 365

Styret bestiller Idrettens 365 som styreverktøy.

2/5 Treningssamling for klubbens medlemmer 11.-12.juni

Klubben arrangerer treningssamling for medlemmer 11.-12.juni med Even Heiby og Nikolai Alvestad som trenere. Pris pr deltager kr 600,- som også inkluderer lunch begge dager.

Påmelding kommer i iSonen med påmeldingsfrist søndag 5.juni.

3/5 Behov for fres til banen

Banegruppa har behov for en fres for å kunne preppe banen tilstrekkelig. Pris på en slik er i størrelsesorden opp til kr 150.000 for en brukt og er derfor større enn hva styret alene kan beslutte. Med bakgrunn i kostnaden på et slikt redskap vil det måtte kalles inn til ekstraordinært årsmøte for å eventuelt vedta et slikt innkjøp.

Vedtak: Styret vedtok at det innkalles til ekstraordinært årsmøte.

4/5 Sommercup

NMKs Sommercup avholdes 9.-16.juli fordelt mellom Lier (start), Borg og Gardermoen (avslutning).

5/5 ATV- kjøring

Det er rettet en henvendelse til styret om å kunne få kjøre ATV på banen.

Leder har hatt møte med banegruppa. Det er avtalt en testperiode på 2-3 måneder hvor ATV kan kjøre på banen på fredager.

Vedtak: styret ønsker å vurdere muligheten for å igjen åpne opp for ATV- kjøring. En forutsetning er at en ATV- gruppe stiller med egne aktivitetsledere og eget banemannskap slik at banen blir preppet etter ATV- kjøring. Det åpnes opp for at det i første omgang er fredager som åpnes for ATV.

6/5 Utleie av parkeringsplass i container

Det er fremmet ønske om å kunne gi mulighet for å leie ut parkering i container til de medlemmene som ønsker å slippe å frakte crosseren frem og tilbake til banen.

Styret har diskutert og vurdert dette, men for å ikke komme i et erstatningsansvar ved tyveri, brann ell vil styret ikke kunne tilby dette.

7/5 Speaker under Østlandscup

Ronny har vært i kontakt med flere aktuelle speakere og tar dette videre med Kim.

8/5 Finnemarka trekkhundklubb

Det er kommet forespørsel fra Finnemarka trekkhundklubb om lån/ leie av banen.

Ronny tar kontakt og hører mer om hva de tenker omkring lån. Vi må få avklart:

* Støy?
* Pris?
* Trenger banen ekstra vedlikehold?

9/5 Forslag fra medlem til utbedring av banen

Styret takker for konstruktivt og bra innspill vedrørende banens beskaffenhet. Banegruppen har fått forslaget forelagt. Det er gitt konkrete forslag til endringer, bla:

* Dobbel inn i jorddel – denne er justert i henhold til forslaget
* Platehopp i jorddel – dette er endret slik at nedgang er slakere/ i henhold til forslag
* Lilletrappen fremstår for styret og banegruppa i henhold til forslaget.
* Rytmeseksjon før målsving – denne er under utbedring i det referat skrives.

I tillegg er platehopp 2 i jordelen endret til 3 waves.

10/5 Re- godkjenning av banen til høsten

Det vil innkalles til medlemsmøte til høsten hvor det bes om innspill til konkrete forslag til endringer i banens beskaffenhet. Konkrete forslag kan også leveres i klubbens forslagskasse.

En godkjenning varer i 3 år.